
Az irodalom és a zeneművészet találkozása Sydney Hodkinson: Kerberos című művében

Sydney Hodkinson Kerberos című műve szoros kapcsolatban áll az irodalommal, hiszen a szerző Dante Alighieri Isteni Színjátékának egyik mondatát használja fel darabban. A részlet így szól: „Lasciate ogni speranza, voi che entrate!”, ami azt jelenti, hogy: „Ki itt belépsz, hagyj fel minden reménnyel!”. Az említett mondat a mű harmadik énekében jelenik meg. Az irodalom és zene találkozására is magyarázatot találhat az olvasó, hiszen az időmértékes verselés és a zene teljes mértékben összeér a műben, mivel a mű néhány témájára ráillik két versláb típus, az anapesztus, és a paión. Emellett bemutatásra kerül a kisdob eredete, régen és napjainkban betöltött funkciója, a szóló kisdobolás- valamint kisdobdarabok válfajai. Az ütőhangszerek kottaképének kialakulásán keresztül a Kerberos notációja, valamint a megszólaló hangszínek bemutatása is megjelenik a dolgozatban. A Kerberos műfaja programzene, mivel a szerző egy képet csatol a játszani való anyaghoz, ami a görög mitológiához, valamint Dante Isteni Színjátékának részletéhez nyúlik vissza. A dolgozat végén bemutatásra kerül a mű dramaturgiai és tematikus elemzése. A mű három részre oszlik, ugyanúgy, ahogyan Dante műve. A Kerberosban a három rész három különböző karaktert jelenít meg, de a játszott és a vokális anyagnak egyaránt hátborzongató hatást kell keltenie a mű során.



